CELEX: 
Language: hu
Date: 2019-08-01 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2016/2031 európai parlamenti és tanácsi rendeletnek a kiemelt zárlati károsítók jegyzékével való kiegészítéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A növénykárosítókkal szembeni védekező intézkedésekről szóló (EU) 2016/2031 európai parlamenti és tanácsi rendelet
                  1
                6. cikkének (2) bekezdése felhatalmazza a Bizottságot felhatalmazáson alapuló jogi aktusok elfogadására a rendeletnek a kiemelt zárlati károsítók jegyzékével való kiegészítése céljából. 
            
            
               A kiemelt zárlati károsítók azon uniós zárlati károsítók, amelyek lehetséges gazdasági, környezeti vagy társadalmi hatása az Unió területe vonatkozásában a legsúlyosabb fokú. A meghatározásukra vonatkozó kritériumokat az említett rendelet I. mellékletének 2. szakasza tartalmazza. E károsítók súlyos hatásaira tekintettel az (EU) 2016/2031 rendelet 24. cikke felderítések végzését írja elő, a 25. cikk készenlétei tervekről, míg a 26. cikk szimulációs gyakorlatokról rendelkezik.
            
            
               A Bizottság a kiemelt zárlati károsítók jegyzékének összeállítása érdekében értékelést végzett a Közös Kutatóközpontja (JRC) és az Európai Élelmiszerbiztonsági Hatóság (EFSA) által kidolgozott módszertan alapján. A módszertan a károsítók Unión belüli elterjedésének és megtelepedésének valószínűségét, valamint következményeit veszi figyelembe. Kielégítően foglalkozik azzal, hogy a rendeletben előírt kritériumok több dimenziót lefednek (gazdasági, társadalmi és környezeti), és ezek mindegyikén különféle hatások jelentkezhetnek.
            
            
               Az említett értékelés, valamint a minőségi jogalkotási portálon zajlott nyilvános konzultáció eredményei alapján a Bizottság az e rendelet mellékletében felsorolt 20 kiemelt zárlati károsító jegyzékbe vételét javasolja.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság 2018. január 16-án, 2018. július 9-én, 2019. január 9-én, 2019. április 24-én, 2019. május 27-én és 2019. július 9-én konzultált a Növényegészségügyi Szakértői Csoporttal.
            
            
               A felhatalmazáson alapuló jogi aktus tervezetéről a minőségi jogalkotási portálon 2019. június 6 és július 4. között zajlott nyilvános konzultáció. Összesen 49 válasz érkezett, amelyek nyilvánosan hozzáférhetőek.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A felhatalmazáson alapuló jogi aktus az (EU) 2016/2031 rendelet 6. cikke (2) bekezdésével összhangban meghatározza a kiemelt zárlati károsítók jegyzékét.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2019.8.1.)
            
            
               az (EU) 2016/2031 európai parlamenti és tanácsi rendeletnek a kiemelt zárlati károsítók jegyzékével való kiegészítéséről
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről szóló, 2016. október 26-i (EU) 2016/2031 európai parlamenti és tanácsi rendeletre
                  2
                és különösen annak 6. cikke (2) bekezdésére,
            
            
               mivel:
            
            
               (1)Az (EU) 2016/2031 rendelet 6. cikkének (2) bekezdése felhatalmazza a Bizottságot a kiemelt zárlati károsítók jegyzékének megállapítására. 
            
         
         
            
               (2)A kiemelt zárlati károsítók olyan uniós zárlati károsítók, amelyek megfelelnek az alábbi feltételek mindegyikének: először is nem ismeretes, hogy jelen lennének az Unió területén, illetve ismeretes, hogy annak egy korlátozott részén, kis számban, rendszertelen, elszigetelt és ritka módon vannak jelen, másodszor lehetséges gazdasági, társadalmi vagy környezeti hatásuk az Unió területe vonatkozásában a legsúlyosabb fokú, harmadszor szerepelnek a kiemelt zárlati károsítók jegyzékében.
            
            
               (3)A Bizottság értékelést végzett a kiemelt zárlati károsítók jegyzékének összeállítása érdekében. Az értékelés alapját a Bizottság Közös Kutatóközpontja és az Európai Élelmiszerbiztonsági Hatóság által kidolgozott módszertan jelentette. 
            
            
               (4)E módszertan összetett mutatókat és több kritériumon alapuló elemzést foglal magában. Az Unió területe vonatkozásában az értékelt károsítók elterjedésének és megtelepedésének valószínűségét, valamint következményeit veszi figyelembe. Ezenfelül figyelemmel van az (EU) 2016/2031 rendelet I. mellékletének 1. szakasza 2. pontjában és 2. szakaszában felsorolt kritériumokra, amelyek gazdasági, társadalmi és környezeti dimenziókat fednek le. 
            
            
               (5)Az értékelés figyelembe vette a Bizottság Közös Kutatóközpontja és az Európai Élelmiszerbiztonsági Hatóság által alkalmazott módszertan, valamint a minőségi jogalkotási portálon zajlott nyilvános konzultáció eredményeit. Mindezek alapján 20 olyan károsító került meghatározásra, amelyek lehetséges gazdasági, társadalmi és környezeti hatása az Unió területe vonatkozásában a legsúlyosabb fokú.
            
            
               (6)E károsítók jelenléte az Unió területén vagy nem ismeretes, vagy korlátozott, illetve kis számú, rendszertelen, elszigetelt és ritka.
            
            
               (7)Ezért helyénvaló e rendelet mellékletében meghatározni ezen károsítók jegyzékét.
            
            
               (8)Az uniós zárlati károsítókra vonatkozó szabályozás következetes alkalmazása érdekében ezt a rendeletet ugyanattól az időponttól kell alkalmazni, mint az (EU) 2016/2031 rendeletet, vagyis 2019. december 14-től,
            
            
               ELFOGADTA EZT A RENDELETET:
            
            
               1. cikk
               A kiemelt zárlati károsítók jegyzéke
            
            
               A kiemelt zárlati károsítóknak az (EU) 2016/2031 rendelet 6. cikkének (2) bekezdése szerinti jegyzékét e rendelet melléklete határozza meg.
            
            
               2. cikk
               Hatálybalépés és alkalmazás
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ezt a rendeletet 2019. december 14-től kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2019.8.1.
            
            
               
                     a Bizottság részéről
               
               
                     elnök
                     Jean-Claude JUNCKER
               
               
            
         
         
            
                  
                     (1)
                  
                        Az Európai Parlament és a Tanács (EU) 2016/2031 rendelete (2016. október 26.) a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről (HL L 317., 2016.11.23., 4. o.).
               
               
                  
                     (2)
                  
                        HL L 317., 2016.11.23., 4. o.
               
            
      
    ---documentbreak--- 
      
         
         
            
               MELLÉKLET
                  A kiemelt zárlati károsítók jegyzéke 
            
            
               Agrilus anxius Gory
            
            
               Agrilus planipennis Fairmaire
            
            
               Anastrepha ludens (Loew)
            
            
               Anoplophora chinensis (Thomson)
            
            
               Anoplophora glabripennis (Motschulsky)
            
            
               Anthonomus eugenii Cano
            
            
               Aromia bungii (Faldermann)
            
            
               Bactericera cockerelli (Sulc.)
            
            
               Bactrocera dorsalis (Hendel)
            
            
               Bactrocera zonata (Saunders)
            
            
               Bursaphelenchus xylophilus (Steiner et Bührer) Nickle et al.
            
            
               Candidatus Liberibacter spp., a Huanglongbing kór, vagyis a citrusokat sújtó sárga sárkány betegség kórokozója
            
            
               Conotrachelus nenuphar (Herbst)
            
            
               Dendrolimus sibiricus Tschetverikov
            
            
               Phyllosticta citricarpa (McAlpine) Van der Aa
            
            
               Popillia japonica Newman
            
            
               Rhagoletis pomonella Walsh
            
            
               Spodoptera frugiperda (Smith)
            
         
         
            
               Thaumatotibia leucotreta (Meyrick)
            
            
               Xylella fastidiosa (Wells et al.)